b'\n_START_ARTICLE_\nMetal Gear Solid V: Ground Zeroes\n_START_SECTION_\nAsetelma\n_START_PARAGRAPH_\nPeli sijoittuu maaliskuuhun 1975, muutama kuukausi Peace Walkerin tapahtumien j\xc3\xa4lkeen. Pelaaja ohjaa Snakea, tunnetaan my\xc3\xb6s nimell\xc3\xa4 Big Boss (Kiefer Sutherland/Akio \xc5\x8ctsuka), joka ty\xc3\xb6skentelee Militaires Sans Fronti\xc3\xa8resin (lyh. MSF) kanssa soluttautuakseen amerikkalaiseen salaiseen tukikohtaan Kuubassa nimelt\xc3\xa4\xc3\xa4n Camp Omega. Tukikohta oli kerran Kuubasta ja Haitista pakeneville ihmisille tarkoitettu pakolaisleiri, jossa sijaitsee my\xc3\xb6s vanha vankila. Vankilaa k\xc3\xa4ytet\xc3\xa4\xc3\xa4n ep\xc3\xa4tavallisiin menetelmiin, sill\xc3\xa4 Yhdysvaltain perustuslaki ei lainopillisesti tunnusta sit\xc3\xa4. Snaken p\xc3\xa4\xc3\xa4teht\xc3\xa4v\xc3\xa4n\xc3\xa4 on evakuoida Paz Ortega Andrade (Tara Strong/Nana Mizuki), jolla on tietoa Cipherina tunnetusta henkil\xc3\xb6st\xc3\xa4; ja Ricardo \xe2\x80\x9dChico\xe2\x80\x9d Valenciano Libre (Antony Del Rio/Kikuko Inoue), sandinisti ja entinen lapsisotilas, jonka vangitsi Skull Face (James Horan/Takaya Hashi), puolisotilaallisen XOF-joukon komentaja, joka hallitsee Camp Omegaa. Snaken teht\xc3\xa4v\xc3\xa4\xc3\xa4 tukevat Kazuhira \xe2\x80\x9dKaz\xe2\x80\x9d Miller (Robin Atkin Downes/Tomokazu Sugita) ja tri \xe2\x80\x9dHuey\xe2\x80\x9d Emmerich (Christopher Randolph/Hideyuki Tanaka) MSF:n tukikohdasta Karibianmerelt\xc3\xa4.\n_START_SECTION_\nTarina\n_START_PARAGRAPH_\nPeace Walker -onnettomuuden j\xc3\xa4lkeen Paz Ortega Andrade on kadonnut ja h\xc3\xa4nen oletetaan kuolleen. Kazuhira Millerin ja Hueyn johtamana Militaires Sans Fronti\xc3\xa8res keskittyy tulevaan YK:n tarkastukseen, joka ep\xc3\xa4ilee heid\xc3\xa4n omaavan ydinaseen, mink\xc3\xa4 MSF p\xc3\xa4\xc3\xa4ttelee olevan Cipher-organisaation yritys katkaista heid\xc3\xa4n toimintansa. Heid\xc3\xa4n valmistautumisensa keskeytyy, kun Kuubassa MSF-agentit ilmoittavat saaneensa selville Pazin olevan hengiss\xc3\xa4 ja vangittuna Camp Omegassa. Tilanne mutkistuu kun Ricardo \xe2\x80\x9dChico\xe2\x80\x9d Valenciano Libre yritt\xc3\xa4\xc3\xa4 pelastaa h\xc3\xa4net ja joutuu my\xc3\xb6s vangituksi. Uskoen molempien olevan vaara MSF:n turvallisuudelle, Snake l\xc3\xa4hetet\xc3\xa4\xc3\xa4n soluttautumaan Camp Omegaan ja evakuoimaan heid\xc3\xa4t tai varmistamaan ett\xc3\xa4 he ovat kuolleet, ja jos n\xc3\xa4in on, ottamaan selville mit\xc3\xa4 he paljastivat vangitsijoilleen. Snake tiedostaa my\xc3\xb6s Pazin pelastamisen arvon, sill\xc3\xa4 h\xc3\xa4n uskoo sen vakuuttavan Cipherin luovuttamaan, koska Paz olisi halukas keskustelemaan Cipherin toimista MSF:n kanssa._NEWLINE_Snake soluttautuu Camp Omegaan samalla kun salaper\xc3\xa4inen XOF-erikoisjoukko poistuu. H\xc3\xa4n paikantaa ja evakuoi Chicon, joka v\xc3\xa4itt\xc3\xa4\xc3\xa4 Pazin kuolleen. K\xc3\xa4ytt\xc3\xa4m\xc3\xa4ll\xc3\xa4 Chicon antamaa nauhoitusta, Snake ja Miller p\xc3\xa4\xc3\xa4ttelev\xc3\xa4t Pazin olevan elossa ja syvemm\xc3\xa4ll\xc3\xa4 leiriss\xc3\xa4. H\xc3\xa4n hiiviskelee Camp Omegaan ja onnistuu pelastamaan my\xc3\xb6s Pazin, ja joukko pakenee MSF:n helikopterilla. Kuitenkin matkalla Mother Base -tukikohtaan, Chico huomaa, ett\xc3\xa4 Paziin on kirurgisesti ommeltu pommi, jolloin Snake ja MSF:n l\xc3\xa4\xc3\xa4kint\xc3\xa4mies poistavat sen k\xc3\xa4sin. He saapuvat Mother Baseen, joka on tulessa XOF:n hy\xc3\xb6k\xc3\xa4tess\xc3\xa4. Helikopteri laskeutuu ja Snake pelastaa Millerin, joka v\xc3\xa4itt\xc3\xa4\xc3\xa4 YK:n tarkastuksen olleen pelkk\xc3\xa4 juoni ja peite XOF:n hy\xc3\xb6kk\xc3\xa4ykselle, joka tuhoaa Mother Basen. Heid\xc3\xa4n paetessaan XOF:lt\xc3\xa4, Paz tulee tajuihinsa ja varoittaa ett\xc3\xa4 h\xc3\xa4nen kehossaan on viel\xc3\xa4 yksi pommi. Tajuten kohtalonsa, h\xc3\xa4n hypp\xc3\xa4\xc3\xa4 helikopterista, mutta r\xc3\xa4j\xc3\xa4hdyksen paineaalto sy\xc3\xb6ksee helikopterin mereen._NEWLINE_Epilogissa paljastuu, ett\xc3\xa4 Yhdysvaltain hallitus v\xc3\xa4h\xc3\xa4tteli MSF:n tuhoa ja yritti peitell\xc3\xa4 toimiaan organisaation kanssa, kuten tekev\xc3\xa4t my\xc3\xb6s monet MSF:n asiakkaista. Hy\xc3\xb6kk\xc3\xa4yksess\xc3\xa4 ei ole selviytyj\xc3\xa4 muita kuin Snake, Miller ja Huey._NEWLINE_Lopputekstien j\xc3\xa4lkeisess\xc3\xa4 kohtauksessa, joka sijoittuu ennen Snaken saapumista Camp Omegaan, XOF:n komentaja Skull Face kuulustelee Pazia ja vaatii tiet\xc3\xa4\xc3\xa4 miss\xc3\xa4 Cipher / Zero on, sill\xc3\xa4 Paz oli tavannut Zeron henkil\xc3\xb6kohtaisesti. Paz luovuttaa lopulta ja suostuu kertomaan Skull Facelle Zeron olinpaikan.'